

VLADA REPUBLIKE HRVATSKE

Zagreb, 21. ožujka 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo vanjskih i europskih poslova |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Verifikacija odgovora na zastupničko pitanje Ranka Ostojića, u vezi s ugovorima između Svete Stolice i Republike Hrvatske |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRIJEDLOG

**Klasa:**

**Urbroj:**

**Zagreb,**

**PREDSJEDNIKU HRVATSKOGA SABORA**

Predmet: Zastupničko pitanje Ranka Ostojića, u vezi s ugovorima između Svete Stolice i Republike Hrvatske **-** odgovor Vlade

Zastupnik u Hrvatskome saboru, Ranko Ostojić, postavio je, sukladno s člankom 140. Poslovnika Hrvatskoga sabora (Narodne novine, br. 81/13, 113/16, 69/17 i 29/18), zastupničko pitanje u vezi s Ugovorima između Svete Stolice i Republike Hrvatske.

Na navedeno zastupničko pitanje Vlada Republike Hrvatske daje sljedeći odgovor:

Vlada Republike Hrvatske neće pristupiti revidiranju ugovora između Svete Stolice i Republike Hrvatske.

Navedeno stajalište Vlada je već dostavila Hrvatskome saboru 30. svibnja 2018. godine, u mišljenju, klase: 022-03/18-12/42, urbroja: 50301-25/18-18-6, vezano uz inicijativu o pokretanju postupka pregovora o izmjenama Ugovora između Svete Stolice i Republike Hrvatske, koju je pokrenuo Klub zastupnika GLAS-a i HSU-a u Hrvatskome saboru.

O inicijativi o pokretanju postupka pregovora o izmjenama Ugovora između Svete Stolice i Republike Hrvatske u Hrvatskome saboru provedena je rasprava 6. veljače 2019. godine te je inicijativa odbijena glasovanjem, 8. veljače 2019. godine.

Eventualno potrebna dodatna obrazloženja u vezi s pitanjem zastupnika, dat će mr. sc. Marija Pejčinović Burić, potpredsjednica Vlade Republike Hrvatske i ministrica vanjskih i europskih poslova.

PREDSJEDNIK

mr. sc. Andrej Plenković